

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.221

(protokols Nr.7, 13.p.)

**Par nekustamā īpašuma “Vanagkalns”, Priekuļu pagastā, Priekuļu novadā, zemes vienības ar kadastra apzīmējumu 4272 007 0387 nodošanu atsavināšanai**

Priekuļu novada dome izskata Priekuļu novada pašvaldības izpilddirektora F.Puņeiko ierosinājumu par pašvaldībai piederošā nekustamā īpašuma “Vanagkalns”, Priekuļu pagasts, Priekuļu novads, zemes vienības ar kadastra apzīmējumu 4272 007 0387 nodošanu atsavināšanai izsolē.

Izvērtējot domes rīcībā esošo informāciju, konstatēts:

1. Priekuļu novada pašvaldībai pieder nekustamais īpašums “Vanagkalns”, Priekuļu pagastā, Priekuļu novadā, kadastra numurs 4272 007 0379, kas sastāv no trīs zemes vienībām – zemes vienības ar kadastra apzīmējumu 4272 007 0387 33,7 ha platībā, zemes vienības ar kadastra apzīmējumu 4272 007 0379 73,8 ha platībā, zemes vienības ar kadastra apzīmējumu 4272 007 0382 8,1 ha platībā.
2. Pašvaldības īpašuma tiesības 14.07.2003.g. nostiprinātas Priekuļu pagasta zemesgrāmatas nodalījumā Nr.100000105431.
3. Zemes vienībai ar kadastra apzīmējumu 4272 007 0387, noteikts zemes lietošanas mērķis – (0201) zeme, uz kuras galvenā saimnieciskā darbība ir mežsaimniecība.
4. Zemes vienības ar kadastra apzīmējumu 4272 007 0387, nodošana atsavināšanai nav pretrunā pašvaldības interesēm, minēto nekustamo īpašumu nav lietderīgi saglabāt pašvaldības īpašumā, jo tas nav nepieciešams pašvaldības vai tās iestādēm to funkciju nodrošināšanai.
5. Publiskas personas mantas atsavināšanas likuma 5.panta pirmā daļa regulējums nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātas publiskās personas lēmējinstitūcija. Savukārt, saskaņā ar Publiskas personas mantas atsavināšanas likuma 4.panta otro daļu un Ministru kabineta noteikumu Nr.109 ,,Kārtība, kādā atsavināma publiskas personas manta” II nodaļas regulējumam, publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona) kuras valdījumā vai turējumā atrodas publiskas personas manta.
6. Aizliegumi īpašuma atsavināšanai nav konstatēti.
7. 2019.gada 17.jūnijā Tautsaimniecības komiteja pieņēmusi lēmumu minēto objektu nodot atsavināšanai.

Pamatojoties uz likuma “Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu, Publiskas personas mantas atsavināšanas likuma 4.panta pirmo un otro daļu, 5.panta pirmo un piekto daļu un Ministru kabineta 01.02.2011. noteikumu Nr.109 ,,Kārtība, kādā atsavināma publiskas personas manta” II nodaļas regulējumu, Priekuļu novada domes Tautsaimniecības komitejas 2019.gada 17.jūnija atzinumu par lēmuma projektu (protokols Nr.7), atklāti balsojot, PAR –11 (Elīna Stapulone, Aivars Tīdemanis, Normunds Kažoks, Arnis Melbārdis, Sarmīte Orehova, Jānis Ročāns, Māris Baltiņš, Dace Kalniņa, Baiba Karlsberga, Aivars Kalnietis, Juris Sukaruks), PRET –2 (Jānis Mičulis, Ināra Roce), ATTURAS –nav, Priekuļu novada dome **nolemj:**

1. Nodot atsavināšanai izsolē pašvaldības nekustamā īpašuma “Vanagkalns”, Priekuļu pagastā, Priekuļu novadā, daļu - zemes vienību ar kadastra apzīmējumu 4272 007 0387 33,7 ha platībā, no kuras 33,6 ha ir mežs;
2. Pasūtīt zemes vienības ar kadastra apzīmējumu 4272 007 0387 novērtējumu;
3. Pēc zemes vienības novērtējuma saņemšanas, sagatavot izsoles noteikumus;
4. Atbildīgais par lēmuma izpildi Priekuļu novada izpilddirektors F.Puņeiko.

Šo lēmumu, saskaņā ar Administratīvā procesa likuma 189. panta pirmo daļu, var pārsūdzēt viena mēneša laikā no tā spēkā stāšanās dienas Administratīvajā rajona tiesā, iesniedzot pieteikumu Valmieras tiesu namā, Voldemāra Baloža ielā 13A, Valmierā, LV-4201.

Domes priekšsēdētāja (paraksts) Elīna Stapulone